കൊവിഡ് ബാധിതരായി മരിച്ചവരുടെ കുടുംബങ്ങള്ക്ക് സമാശ്വാസ ധനസഹായം കൊവിഡ് ബാധിച്ച് മരണപ്പെടുന്ന വ്യക്തികളുടെ ആശ്രിത കുടുംബങ്ങള്ക്ക് നിലവിലുള്ള ധനസഹായങ്ങള്ക്കു പുറമേ സമാശ്വാസ ധനസഹായം അനുവദിക്കാന് മന്ത്രിസഭായോഗം തീരുമാനിച്ചു. അപേക്ഷ നല്കി പരമാവധി 30 ദിവസത്തിനകം ആനുകൂല്യം നല്കേണ്ടതാണ്. പ്രതിമാസം 5000 രൂപ വീതം സമാശ്വാസം ലഭിക്കുന്ന മാസം മുതല് മൂന്നു വര്ഷത്തേയ്ക്കാണ് ഇത് നല്കുക. ഇതിനാവശ്യമായ തുക ബജറ്റില് വകയിരുത്തുന്നതുവരെ മുഖ്യമന്ത്രിയുടെ ദുരിതാശ്വാസനിധിയില് നിന്ന് വഹിക്കാനും തീരുമാനിച്ചു. കൊവിഡ് ബാധിച്ച് ഗ്രഹനാഥനോ, ഗ്രഹനാഥയോ മരിച്ചാല് ബി പി എല് കുടുംബങ്ങള്ക്കാണ് സഹായധനം ലഭിക്കുക. സാമൂഹ്യക്ഷേമക്ഷേമനിധിമറ്റ് പെന്ഷനുകള് ആശ്രിതര്ക്ക് ലഭ്യമാകുന്നത് അയോഗ്യതയാകില്ല. ഒറ്റ പേജില് ലളിതമായ ഫോറത്തില് അപേക്ഷ സമര്പ്പിക്കാന് ആശ്രിതര്ക്കു കഴിയണം. ഇതിനാവശ്യമായ തുടര് നടപടികള്ക്ക് ബന്ധപ്പെട്ട ജില്ലാ കലക്ടറെയും റവന്യൂ അധികാരികളെയും ചുമതലപ്പെടുത്തും.The post കൊവിഡ് ബാധിതരായി മരിച്ചവരുടെ കുടുംബങ്ങള്ക്ക് സമാശ്വാസ ധനസഹായം first appeared on MalayalamExpressOnline.